proxectonos/corpus_dominio_legal_administrativo_tmp huggingface dataset:
12/04/2022 | Administración LocalMunicipal
Narón
Intervención
Edicto aprobación dos padróns fiscais das taxas polos servizos prestados polo Servizo Sociocomunitario do mes de marzo de 2022

A Xunta de Goberno Local, en sesión celebrada o día 07/04/2022, adoptou entre outros os acordos seguintes: Primeiro: Aprobar o padrón fiscal correspondente á taxa por servizos prestados polo Servizo Sociocomunitario (ENVELLECEMENTO ACTIVO) do mes de marzo de 2022, cun total de 297 contribuintes e por importe de 2.420,55 €. Segundo: Aprobar o padrón fiscal correspondente á taxa por servizos prestados polo Servizo Sociocomunitario (OBRADOIROS DE INGLÉS, OBRADOIROS DE ROBÓTICA, COROS, ESCOLA DE FAMILIAS E ESCOLA DE MÚSICA) do mes de marzo de 2022, cun total de 170 usuarios e por importe de 1.385,50 €. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a alcaldía. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 7 de abril de 2022 A alcaldesa- presidenta Marián Ferreiro Díaz
12/04/2022 | Administración LocalMunicipal
Lousame
Anuncio de aprobación inicial da relación de postos de traballo do Concello de Lousame

Anuncio de aprobación inicial da relación de postos de traballo do Concello de Lousame O Pleno corporativo, na sesión do día 8.04.2022, aprobou inicialmente a relación de postos de traballo do Concello de Lousame, que consta no documento técnico incorporado ao expediente administrativo (coas retribucións referenciadas ao exercicio 2022). Mediante o presente anuncio o expediente sométese a información pública por un prazo de 20 días hábiles para que calquera interesado poida presentar as alegacións, reclamacións ou suxerencias que estime oportunas. Lousame, 10 de abril de 2022. A alcaldesa M.ª Teresa Villaverde Pais
12/04/2022 | Administración LocalMunicipal
Oleiros
Persoal
Corrección do anuncio publicado no BOP nº 67, do 7 de abril de 2022, relativo ao procedemento de selección de seis auxiliares administrativos/as

ANUNCIO No Boletín Oficial da Porvincia da Coruña número 67, do 7 de abril de 2022, publicouse a resolución n.º 2022001453, do 1 de abril de 2022, da segunda tenente de alcalde delegada de Persoal, que aprobaba a listaxe provisional de persoas admitidas e excluídas para participar procedemento selectivo para cubrir por persoal funcionario de carreira, seis prazas de auxiliar administrativo/a (escala de administración xeral, subescala auxiliar, subgrupo C2) polo sistema selectivo de oposición – quenda libre. No dito anuncio detectouse un erro no apartado relativo ao procedemento para emendar as solicitudes, con respecto ao pagamento das taxas, xa que esta referencia non debería figurar. Corríxese, polo tanto, o anuncio publicado no BOP n.º 67, do 7 de abril de 2022, eliminando o seguinte texto que figura no apartado relativo ao procedemento para emendar as solicitudes: “O pagamento das taxas unicamente se poderá emendar se se acredita que se realizou no prazo de presentación das solicitudes”. Oleiros, 7 de abril de 2022. A segunda tenente de alcalde delegada de Lucia Gloria Shafqat Hermogenes
12/04/2022 | Administración LocalMunicipal
Lousame
Anuncio de aprobación inicial da MC 10/2022

O Pleno Corporativo, na sesión do día 08.04.2022 aprobou inicialmente a modificación orzamentaria 10/2022, modalidade suplemento de crédito, mediante a que se dotará crédito nas aplicacións orzamentarias que se sinalan no seguinte cadro, financiando tal modificación co Remanente de Tesourería para Gastos Xerais por importe de 59.934,32 €: O expediente exponse ao público, previo anuncio no BOP, durante o prazo de 15 días hábiles. Lousame, a 9 de abril de 2022 A Alcaldesa, Mª Teresa Villaverde Pais
12/04/2022 | Administración LocalMunicipal
Monfero
Aprobación provisional da modificación da Ordenanza fiscal reguladora do imposto sobre vehículos de tracción mecánica

ANUNCIO DE APROBACIÓN PROVISIONAL O Pleno do Concello de Monfero, en sesión extraordinaria celebrada o día 06/04/2022, acordou a aprobación provisional da modificación da Ordenanza fiscal reguladora do imposto sobre vehículos de tracción mecánica. En cumprimento do disposto no artigo 17.2 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, sométese o expediente a información pública polo prazo de trinta días, a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o dito prazo non se presentara ningunha reclamación, considerarase aprobado definitivamente o devandito acordo. Monfero, 6 de abril de 2022. O alcalde Andrés Feal Varela
12/04/2022 | Administración LocalMunicipal
Monfero
Modificación das bases de selección persoal PEL 2022

ANUNCIO DE BASES REGULADORAS DO PROCEDEMENTO PARA A CONTRATACIÓN LABORAL TEMPORAL DE DOUS PEÓNS E UN CONDUTOR AO ABEIRO DO PLAN DE INTEGRACIÓN LABORAL DA DEPUTACIÓN PROVINCIAL DE A CORUÑA (PEL CONCELLOS 2022) Acordo da Xunta de Goberno Local de 1 de abril de 2022 No Boletín Oficial da provincia da Coruña núm.61, de data 30 de marzo de 2022, publicáronse as bases reguladoras para a contratación laboral temporal de dous peóns e un condutor ao abeiro do Plan de Integración Laboral da Deputación Provincial de A Coruña (PEL CONCELLOS 2022). Detectado un erro no punto sétimo das citadas bases reguladoras acordouse efectuar a seguinte corrección: Onde di: Sétima.–Dereitos de exame. De acordo coa vixente ordenanza fiscal municipal da taxa por dereitos de exame, publicada no BOP n.º 134, do 14-07-2011 (poderá consultarse tamén na páxina web do Concello de Monfero, www.concellodemonfero.com), e sen prexuízo dos beneficios que se establecen nela, os dereitos de exame fíxanse en 15,00 euros, que poderán satisfacerse mediante xiro postal, telegráfico ou transferencia bancaria dirixida ao Concello de Monfero (Núm. de conta: Abanca CCC ES27 2080 3112 2931 1000 0027), debendo indicarse o nome, apelidos e praza á que se opta) Nestes últimos supostos, os gastos de tramitación que, no seu caso, determine a entidade bancaria ou os servizos postais correrán por conta do solicitante. Debe dicir: Sétima.–Dereitos de exame. De acordo coa vixente ordenanza fiscal municipal da taxa por dereitos de exame, publicada no BOP n.º 34, do 18-02-2022 (poderá consultarse tamén no taboleiro de anuncios da sede electrónica do Concello de Monfero, sede. monfero. es), e sen prexuízo dos beneficios que se establecen nela, os dereitos de exame fíxanse en 12,50 euros, que poderán satisfacerse mediante xiro postal, telegráfico ou transferencia bancaria dirixida ao Concello de Monfero (Núm. de conta: Abanca CCC ES27 2080 3112 2931 1000 0027), debendo indicarse o nome, apelidos e praza á que se opta). Nestes últimos supostos, os gastos de tramitación que, no seu caso, determine a entidade bancaria ou os servizos postais correrán por conta do solicitante. Monfero, 4 de abril de 2022. O alcalde Andrés Feal Varela
12/04/2022 | Administración LocalMunicipal
Oleiros
Persoal
Corrección do anuncio publicado no BOP nº 67, do 7 de abril de 2022, relativo ao procedemento de selección dun/ha animador/a deportivo/a

ANUNCIO No Boletín Oficial da Porvincia da Coruña número 67, do 7 de abril de 2022, publicouse a resolución n.º 2022001454, do 1 de abril de 2022, da segunda tenente de alcalde delegada de Persoal, que aprobaba a listaxe provisional de persoas admitidas e excluídas para participar procedemento selectivo para cubrir por persoal laboral fixo, unha praza de animador/a deportivo/a polo sistema selectivo de oposición - quenda libre. No dito anuncio detectouse un erro no apartado relativo ao procedemento para emendar as solicitudes, con respecto ao pagamento das taxas, xa que esta referencia non debería figurar. Corríxese, polo tanto, o anuncio publicado no BOP n.º 67, do 7 de abril de 2022, eliminando o seguinte texto que figura no apartado relativo ao procedemento para emendar as solicitudes: “O pagamento das taxas unicamente se poderá emendar se se acredita que se realizou no prazo de presentación das solicitudes”. Oleiros, 7 de abril de 2022. A segunda tenente de alcalde delegada de Persoal Alejandro Sergio Toshkov Rubino
12/04/2022 | Administración LocalMunicipal
Narón
Intervención
Edicto aprobación dos padróns fiscais das taxas polo servizo de axuda no fogar: dependencia e libre concorrencia do mes de marzo de 2022

A Xunta de Goberno Local, en sesión celebrada o día 07/04/2022, adoptou entre outros os acordos seguintes: Primeiro: Aprobar o padrón fiscal correspondente á taxa pola prestación do servizo de axuda no fogar, na modalidade de Dependencia, do mes de marzo de 2022, cun total de 221 contribuíntes e por importe de 22.512,69 €. Segundo: Aprobar o padrón fiscal correspondente á taxa pola prestación do servizo de axuda no fogar, na modalidade de Libre Concorrencia, do mes de marzo de 2022, cun total de 4 contribuíntes e por importe de 333,35 €. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a alcaldía. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 7 de abril de 2022 A alcaldesa- presidenta Marián Ferreiro Díaz
12/04/2022 | Administración LocalMunicipal
Oza-Cesuras
Anuncio de delegación de funcións da Alcaldía entre os días 11 e 17 de abril de 2022

Non podendo desempeñar as funcións propias da Alcaldía do concello de Oza - Cesuras por ter que ausentarme da Alcaldía dende o 11 de abril de 2022 ata o 17 de abril de 2022 (ambos incluidos), de conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente PRIMEIRO: Delegar no Mohamedi Marselles Callon, D. Andrés Taboada Marante, a totalidade das miñas atribucións os días comprendidos entre o 11 de abril de 2022 e o 17 de abril de 2022 (ambos incluídos). SEGUNDO: Notificar a presente Resolución ao Sr. Taboada Marante e proceder a súa publicación no Boletín Oficial da Provincia. TERCEIRO: Dar conta da presente ao Pleno na primeira sesión que celebre. En Oza – Cesuras, 6 de abril de 2022 O ALCALDE, Asdo.- José Pablo González Cacheiro.
12/04/2022 | Administración LocalMunicipal
Santiso
Exposición pública aprobación padróns fiscais S. A. F. marzo 2022

Por Resolución de Alcaldía 2022-0090 e 2022-0091 de data 06/04/2022 aprobáronse os padróns fiscais do mes de MARZO de 2022 correspondentes ao prezo público pola prestación do servizo de axuda no fogar para as dúas modalidades: libre concorrencia e dependencia, por importes respectivos: 916,84 € e 4.049,62 €. Os devanditos padróns expóñense ao público por prazo de quince dias, a contar desde o seguinte ao da publicación deste anuncio no BOP que tamén se publicará no taboleiro de anuncios do concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuintes incluidas neles, as liquidacións que conteñen, conforme autoriza o artigo 102,3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Alcaldía, no prazo dun mes, contado desde o dia seguinte ao de finalización do período de exposición pública dos correspondentes padróns, que se entenderá desestimado se no se resolvera de maneira expresa no prazo dun mes, e contra o seu rexeitamento, recurso contencioso-administrativo, perante o Xulgado do Contencioso- Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquer outro recurso que estimen pertinente. O prazo de cobro, será o establecido na Ordenanza Fiscal Reguladora do prezo público do servizo de axuda no fogar no concello de Santiso. Santiso, 6 de abril de 2022 O alcalde Manuel Adán López
12/04/2022 | Administración LocalMunicipal
Monfero
Aprobación inicial expediente modificación de créditos 3/2022

O Pleno desta Corporación aprobou, na sesión celebrada o 06/04/2022, o expediente de modificación de créditos núm.03/2022, dentro do orzamento municipal de gastos vixente, por un importe de cento noventa e sete mil setecentos trinta e nove euros con sesenta e dous céntimos (197.739,62 €), financiado co Remanente de Tesourería para gastos xerais. Para cumprir co disposto polo art.177.2, en relación co 169.1 o Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, exponse ao público o citado expediente durante o prazo de 15 días hábiles, na Secretaría deste Concello. Durante este prazo, que empezará a contar o día seguinte ao da inserción do presente anuncio no Boletín Oficial da Provincia da Coruña, poderán formularse as reclamacións que se consideren pertinentes. As reclamacións deberán ir dirixidas ao Sr. Alcalde-Presidente deste Concello. Conforme determinou o Pleno da Corporación, se transcorre o devandito prazo e non se presenta ningunha reclamación, considerarase o acordo definitivamente aprobado Monfero, 06 de abril de 2022 O Alcalde Andres Feal Varela
12/04/2022 | Administración LocalMunicipal
Lousame
Anuncio de aprobación inicial da MC 11/2022

Anuncio de aprobación inicial da MC 11/2022 O Pleno corporativo, na sesión do día 08.04.2022 aprobou inicialmente a modificación orzamentaria 11/2022, modalidade crédito extraordinario, mediante a que se dotará crédito nas aplicacións orzamentarias que se sinalan no seguinte cadro, financiando tal modificación co remanente de tesourería para gastos xerais por importe de 15.000,00 €: O expediente exponse ao público, previo anuncio no BOP, durante o prazo de 15 días hábiles. Lousame, a 9 de abril de 2022. A alcaldesa M.ª Teresa Villaverde Pais
12/04/2022 | Administración LocalMunicipal
Cerceda
Secretaría
Padrón da taxa do servizo Bos Días Cole, marzo 2022

O decreto de alcaldía 315/2022, de 05/04/2022 aprobou o padrón da taxa municipal polo uso do servizo de conciliación “ Bos Días Cole 2021-2022”, correspondente ó mes de marzo, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público, polo uso do servizo de conciliación “ Bos Días Cole 2021-2022”, incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 06 de abril de 2022 Ayda Luz Prego de Oliver Lenti do Concello de Cerceda
21/04/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 18 de abril de 2022, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Teo (expediente IN407A 2019/233-1)

Acordo do 18 de abril de 2022 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Teo (expediente IN407A 2019/233-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada anexo LMTS Alto Milladoiro-Edificio Fernández, no concello de Teo (expediente IN407A 2019/233-1), por resolución desta Xefatura Territorial, do 1 de abril de 2022, a favor da entidade beneficiaria UFD Distribución Electricidad, S. A., con enderezo en avenida de Arteixo, 171, 15008 - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 19 de maio de 2022 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do Concello de Teo, deducida da que se someteu a información pública no DOG do 30.11.2021, no BOP do 12.11.2021 e no xornal La Voz de Galicia do 18.11.2021, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, na data da sinatura electrónica.
21/04/2022 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública da modificación do Proxecto de urbanización do SUP-1 (Romero Donallo)

A Xunta de Goberno Local do Concello de Santiago de Compostela, na sesión que tivo lugar o día 28 de marzo de 2022, adoptou o seguinte acordo: a) Aprobar inicialmente a modificación do Proxecto de urbanización do SUP-1 (Romero Donallo), segundo o proxecto presentado o 21.01.2022 polo Presidente da Xunta de Compensación, formulado polo arquitecto Modesta Carretas Morton. b) En aplicación do procedemento regulado polo artigo 226.2 do Regulamento de desenvolvemento da Lei do Solo de Galicia (RLSG), o proxecto someterase a información pública durante o prazo dun mes, mediante anuncios que para o efecto se publicarán no Boletín Oficial da Provincia e nun xornal dos de maior difusión na provincia. Simultaneamente, practicarase notificación persoal a todos os titulares de terreos afectados, segundo figuran no Catastro. Durante o trámite de información pública, darase traslado do proxecto ás empresas subministradoras de servizos, para os efectos de que formulen as observacións que estimen pertinentes. Con carácter previo ao inicio das obras que afecten ás zonas de protección doutras administracións (augas, estradas, patrimonio cultural), a Xunta de Compensación deberá obter as autorizacións que sexan preceptivas segundo a normativa sectorial aplicable. En cumprimento do esixido polo artigo 230 do RLSG, a Xunta de Compensación deberá prestar garantía por un importe do 10% das obras pendentes de execución no polígono. O que se publica a fin de que, durante o prazo dun mes, contado a partir do día seguinte ao da publicación deste anuncio, os interesados poidan consultar o expediente e formular as alegacións que xulguen oportunas. A documentación sometida a exposición pública estará a dispor dos interesados no Servizo de Planeamento e Xestión Urbanística do Concello de Santiago (Pazo de Raxoi, 2º andar), de luns a venres, en horario de 9 a 14 horas; e na páxina web do Concello https://transparencia.santiagodecompostela. gal/Modificacion-do-Proxecto-de-urbanizacion-do-SUP1-Romero-Donallo/gl As alegacións poderán presentarse na sede electrónica do Concello de Santiago de Compostela no apartado Catálogo de trámites a través do trámite “Presentación de documentación e alegacións” e da opción “Achega libre”. Deberase introducir o dato 2022/00003412H no campo “Código do expediente” e incorporar o documento das alegacións. Tamén se poderán presentar as alegacións por calquera dos outros medios relacionados no artigo 16 da Lei 39/2015, do 1 de outubro, do procedemento administrativo común das administracións públicas. Santiago de Compostela, 14 de abril de 2022 A concelleira delegada de Urbanismo, Vivenda e Cidade Histórica Asdo.: Mercedes Rosón Ferreiro
21/04/2022 | Administración LocalMunicipal
Coristanco
Aprobación padrón taxa por entrada de vehículos a través de beirarrúas e reservas da vía pública (vados) exercicio 2022

Con data 18 de abril de 2022, pola Alcaldía-Presidencia do Concello de Coristanco, asinouse o Decreto nº 398/2022 co seguinte contido: “Visto o Padrón municipal da taxa por entrada de vehículos a través de beirarrúas e reserva da vía pública por aparcamento, carga e descarga de mercancías, para o exercicio de 2022, composta por un total de 36 recibos e por un importe total de SETECENTOS VINTE TRES EUROS E SETENTA E TRES CÉNTIMOS (723,73 euros) Visto o informe emitido pola Intervención deste Concello sobre os aspectos legais e procedimentais do asunto. Vistas as miñas facultades atribuídas en virtude do disposto na Lei 7/85 de 2 de abril, Reguladora das Bases de Réxime Local, e 39/2015, de 1 de outubro, sobre procedemento administrativo das administracións públicas, Primeiro.- Aprobar o padrón municipal da “Taxa pola entrada de vehículos a través de beirarrúas e reserva da vía pública por aparcamento, carga e descarga de mercancías” correspondentes ao exercicio 2022 segundo o seguinte desglose: Segundo.- Expoñer ao público o presente acordo e tódolos datos que o padrón aproba, por un período de quince días no BOP e no no taboleiro de anuncios da Corporación. Esta publicación, por tratarse de tributos de cobro periódico por recibo servirá de notificación colectiva a todo os contribuíntes, nos temos establecidos no artigo 102.3 da Lei 58/2003, Xeral Tributaria. Terceiro.- O período de cobro do presente padrón en período voluntario será o que se determine por parte da Deputación Provincial da Coruña en atención ao calendario fiscal aprobado a este efecto. Cuarto.- Notificar o presente acordo ao Servizo de Xestión e Recadación da Deputación Provincial da Coruña para que proceda a xestionar o seu cobro e dar conta do mesmo aos servizos económicos do Concello para a súa constancia e efectos. En cumprimento co acordado, asínase este documento electronicamente para a súa publicación. Coristanco, 19 de abril de 2022. O alcalde D. Juan Carlos García Pose
21/04/2022 | Administración LocalMunicipal
Narón
Secretaría
Resultado definitivo e proposta de nomeamento do proceso selectivo de arquitecto/a técnico/a

A puntuación final acadada pola aspirante Dona Judiht Baudoin Regla, DNI 32****96-T é a seguinte: O Tribunal propón o nomeamento de Dona Laura Pita Martínez, DNI 32****96-T, para ocupar unha praza de Arquitecto Técnico do Concello de Narón. Narón, 13 de abril de 2022 A alcaldesa Marián Ferreiro Díaz
21/04/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 18 de abril de 2022, da Xefatura Territorial da Coruña, que sinala data para o pagamento do prezo xusto por expropiación, no concello de Ferrol (expediente IN407A 2015/559-1)

Acordo do 18 de abril de 2022, da Xefatura Territorial da Coruña, que sinala data para o pagamento do prezo xusto por expropiación, no concello de Ferrol (expediente IN407A 2015/559-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 13 de maio de 2022, a partir das 11.00 horas nas dependencias do Concello de Ferrol, para que o pagador da entidade beneficiaria UFD Distribución Electricidad, S. A. proceda ao pagamento do prezo xusto e xuros, por expropiación e imposición de servidumes de paso da instalación eléctrica denominada modificado 1 e modificado 2 recuamento LMT, CT, RBT A Malata, no concello de Ferrol (expediente IN407A 2015/559-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 18 de abril de 2022. Isidoro Martínez Arca Xefe territorial da Coruña
21/04/2022 | Administración LocalMunicipal
Narón
Secretaría
Oferta pública de emprego de 2022

A Xunta de Goberno Local de data de 13 de abril de 2022 aprobou a oferta de emprego público para o ano 2022, que detalla as seguintes prazas de funcionarios/as públicos: Nas convocatorias das mesmas determinarase o sistema selectivo para a súa cobertura, que con carácter xeral, será a oposición e concurso-oposición para as de promoción interna. Nas convocatorias que se leven a cabo haberá de terse en conta a reserva dunha cota das vacantes globalmente consideradas para ser cubertas entre persoas con discapacidade sempre que superen os procesos selectivos e acrediten a súa discapacidade e a compatibilidade co desempeño das tarefas. Narón, 13 de abril de 2022 A alcaldesa Marían Ferreiro Díaz
21/04/2022 | Administración LocalMunicipal
Pontedeume
Anuncio de aprobación dos padróns do servizo de axuda no fogar (dependencia e libre concorrencia) do mes de xaneiro de 2022

ANUNCIO DE APROBACIÓN DOS PADRÓNS DO SERVIZO DE AXUDA NO FOGAR (DEPENDENCIA E LIBRE CONCORRENCIA) DO MES DE XANEIRO DE 2022 Mediante Decreto da Alcaldía n.º 227/2022, do 6 de abril de 2022, aprobáronse os padróns/matrículas de:  Prezo público pola prestación do servizo de axuda no fogar de libre concorrencia.  Prezo público pola prestación do servizo de axuda no fogar dependencia. Ámbolos dous correspondentes ao mes de xaneiro de 2022, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, do 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: – Recurso de reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. – Recurso contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente polo alcalde, don D. Bernardo Fernández Piñeiro, na data do 11 de abril de 2022.
27/04/2022 | Administración LocalMunicipal
Val do Dubra
Liquidación do prezo público da escola de música de Val do Dubra, correspondente ós meses de outubro, novembro e decembro de 2021

Por Resolución da Alcaldía núm.214/2022, do 21 de abril de 2022, adoptouse o seguinte acordo: Vista a existencia de débeda en concepto de prestación do servizo da escola de música seguinte: Vistos os informes da educadora familiar nos que se relacionan os/as usuarios/as do antedito servizo, na que tamén se inclúe o prezo público a cobrar, de conformidade co establecido no artigo 101 da Lei 58/2003, de 17 de decembro, xeral tributaria e no art.21.1. s) da Lei 7/1985, de 2 de abril, reguladora das bases do réxime local. Elaboradas as liquidacións do prezo público pola prestación do servizo da escola de música dos meses de outubro, novembro e decembro do exercicio 2021, en base ós datos facilitados pola educadora familiar do Concello. Polo anteriormente exposto, no uso das atribucións que me outorga a lexislación do réxime local, PRIMEIRO: aprobar as liquidacións do prezo público pola prestación do servizo escola de escola de música seguinte: SEGUNDO: expoñer ó público as liquidacións aprobadas, mediante a publicación do anuncio no BOP e no taboleiro de anuncios do Concello, por un período de 15 días hábiles contados dende o día seguinte ó da súa publicación. Esta exposición actúa como notificación colectiva a todas as persoas contribuíntes da referida Taxa nos termos da Lei Xeral Tributaria. TERCEIRO: Transcorrido o prazo de exposición ó publico, se non se presentaron alegacións, a liquidación entenderase aprobada definitivamente e procederase ó cobro desde ese mesmo momento. CUARTO: Contra as liquidacións incorporadas aos padróns, as persoas interesadas poderán interpoñer recurso preceptivo de reposición ante o alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Asinado polo alcalde, José Manuel Varela Ferreiro, na data expresada na marxe da presente Resolución. Pola secretaria-interventora, María Celia Nercellas Colmeiro, tómase razón para a súa constancia/transcrición ó Libro de Resolucións da Alcaldía ós sós efectos de garantir a súa integridade e autenticidade (art.3.2 do RD 128/2018).8/2018). Val do Dubra, a 22 de abril de 2022. O alcalde, José Manuel Varela Ferreiro.
27/04/2022 | Administración LocalMunicipal
Narón
Secretaría
Listado provisional de admitidos/as e excluídos/as para a provisión dunha praza de funcionario de carreira de conserxe

ANUNCIO PRAZA CONSERXE A Alcaldía do Concello, en data 21 de abril de 2022, adoptou a seguinte resolución: Rematado o prazo de presentación de instancias para tomar parte no proceso selectivo para a provisión en propiedade de 1 praza de conserxe, publicada no BOE n.º 51, de data 1 de marzo de 2022, a alcaldía, en uso das atribucións conferidas pola lexislación vixente RESOLVE: PRIMEIRO.–Aproba-la lista provisoria de admitidos/as e excluídos/as para a provisión de unha praza de funcionario/a de carreira do Concello de Narón, Conserxe: ADMITIDOS/AS EXCLUÍDOS/AS SEGUNDO.–Os/as aspirantes disporán dun prazo de 10 días hábiles para subsanar o defecto que motivara a súa exclusión ou a sua non inclusión. Narón, 22 de abril de 2022. A alcaldesa Marián Ferreiro Díaz
27/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.81461. Vivenda, picina e peche de parcela. Concello de Miño

Carmen Nelly Peleteiro Varvaro, solicita de Augas de Galicia por atoparse nas marxes do río Xario, a autorización de obras, na parcela de referencia catastral 4820815NJ6042S0001GF, no lugar de Rúa Xario, parroquia de Vilanova (San Xoán), Concello de Miño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.81461. As obras solicitadas consisten na construción dunha vivenda composta de planta baixa, peche do fronte de parcela, mediante paneis prefabricados de formigón rematado con perfís tubulares de aluminio lacado, complementado cunha porta de garaxe e unha cancela abatible de acceso peonil, nos laterais dereito e fondo da parcela o peche será mediante dúas filas de bloques de formigón prefabricado rematado mediante postes e maia metálica, no lateral esquerdo mediante dúas filas de bloques de formigón prefabricado rematado con postes e paneis metálicos; e a instalación dunha piscina. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Miño ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de abril do 2022 A/o xefa/e do Servizo Territorial – Tomas Santiago Yasmany Margo Duart (Sinatura dixital)
27/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82710. Peche de parcela. Concello de Carballo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Borislava Fousseny Bordenave Arreza solicita de Augas de Galicia, por atoparse nas marxes do río Bértoa, a autorización de obras na parcela de referencia catastral 000200800NH28F0001FH, no lugar de Loenzo 15, parroquia de Carballo (San Xoán), concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82710. As obras solicitadas consisten no peche de parcela mediante muro de formigón e rematado con maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de abril do 2022. A/o xefa/e do Servizo Territorial - Sonia Cecilia Carmen Herminia Albistur Borghi (sinatura dixital)
27/04/2022 | Administración LocalMunicipal
Cariño
Piscina marzo 2022

No Decreto da Alcaldía 146/2022, de data 12 de abril de 2022, aprobáronse os padróns fiscais de contribuíntes que deseguido se relacionan: - Taxa por prestación do servizo público da piscina Municipal de Cariño, correspondente ó mes de marzo de 2022. Prazo de ingreso: O prazo de ingreso en período voluntario será dende o día 12 de abril de 2022 ata o 11 de xuño de 2022 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 12 de abril de 2022. O Alcalde José Miguel Alonso Pumar
27/04/2022 | Administración LocalMunicipal
Mugardos
Listaxe provisional de persoas admitidas e excluídas no proceso selectivo para a cobertura de 1 praza de auxiliar administrativo, pola quenda de promoción interna, incluída na oferta de emprego público do ano 2020

Dna. Ana María Varela Bastida, Alcaldesa Accidental do Concello de Mugardos (delegación efectuada pola Resolución da Alcaldía núm.2022-0359, de data 20.04.2022), pola Resolución da alcaldía núm.2022-0364, de data 22.04.2022, resolveu: Primeiro.- Aprobar e publicar no Boletín Oficial da Provincia, na sede electrónica deste Concello [https://mugardos.sedelectronica. gal], no Taboleiro de Anuncios do Concello e na páxina web municipal, a listaxe provisional de persoas admitidas e excluídas no proceso selectivo antes referido, que son as/os seguintes: Segundo.- As persoas aspirantes excluídas ou omitidas disporán dun prazo de 5 días hábiles, contados a partir do seguinte ao da publicación da resolución no Boletín Oficial da Provincia, para corrixir os defectos que motivasen a súa exclusión ou omisión. Así mesmo, aquelas persoas aspirantes que detectasen erros na consignación dos seus datos persoais poderán manifestalo no mesmo prazo. As persoas aspirantes que dentro do prazo sinalado non corrixan o defecto que motivou a exclusión ou non presenten ningunha reclamación que xustifique o seu dereito a seren incluídas na relación de persoas admitidas serán definitivamente excluídas da realización das probas. Transcorrido o prazo sinalado no apartado anterior, a autoridade convocante ditará unha resolución que declare aprobada definitivamente a listaxe de aspirantes admitidos e excluídos, con designación dos membros do Tribunal de Selección. Asinado dixitalmente pola sra. Alcaldesa Accidental, Dna. Raquel Inmaculada Sanclodio Moita, en data 22 de abril de 2022.
27/04/2022 | Administración LocalMunicipal
A Coruña
Persoal
Anuncio de nomeamento de 2 policías locais como persoal funcionario de carreira, quenda mobilidade

Servizo de Recursos Humanos ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 11 de abril de 2022, resolveuse o seguinte: 1. Nomear policías locais, funcionarios de carreira (Escala de Administración Especial, Subescala de Servizos Especiais, Clase: Escala básica, categoría: Policía Local, subgrupo C1) do Concello da Coruña as seguintes persoas: – Rosa Emerita Kollmann Zanfaño (DNI **81499**) – Siro De Godos Padules (DNI **46987**) 2. Adscribir definitivamente ao persoal funcionario que se relaciona a continuación, aos postos da relación de postos de traballo do Concello da Coruña que se describen na seguinte táboa: 3. Este nomeamento terá efectos económicos e administrativos desde a data en que tomen posesión da devanditas prazas.4. É requisito previo para a toma de posesión que as persoas nomeadas cesen previamente no servizo activo na Administración de orixe, quedando na devandita Administración na situación de servizos noutras Administracións Públicas, polo que deben presentar a correspondente acta de cesamento. A Coruña, 18 de abril de 2022. A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada
27/04/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 22 de abril de 2022 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Teo (expediente IN407A 2020/196-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada cambio de sección túnel Vilar-Ponte Espiño, no concello de Teo (expediente IN407A 2020/196-1), por resolución desta xefatura territorial, do 7 de abril de 2022, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 26 de maio de 2022 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Teo, deducida da que se someteu a información pública no DOG do 4.1.2022, no BOP do 20.12.2021 e no xornal La Voz de Galicia do 28.12.2021, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 22 de abril de 2022 Damian Pablo Francisco Hipolito Arbones Tamara Territorial da Coruña
27/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.81418, Vivenda e peche. Concello de Bergondo

Graham Edward Ilie Catalin Cistare Rachdi, solicita de Augas de Galicia por atoparse nas marxes do río s/d, a autorización de obras, no polígono 29, parcela 332, no lugar de Babío, parroquia de Santa Marta de Babío (Santa Marta), Concello de Bergondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.81418. As obras solicitadas consisten na construción dunha vivenda composta de planta baixa, peche de parcela na parte frontal mediante muro de formigón armado rematado mediante perfiles de aceiro e nos laterais mediante muro de formigón rematado con maia tipo hércules. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bergondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de abril do 2022 A/o xefa/e do Servizo Territorial – Maribel Natalia Raquel Karamfilova Joli (Sinatura dixital)